Hej Mine heste går på store folde om dagen, hvor der faktisk stadig er græs og om natten er de på stald. Ligenu får de masser af hø ca 4 kg hver morgen og aften. Men skal de også have hø på folden? De er ved godt hul (Læs lidt tykke)
En hestemave er indrettet til at spise jævnt over hele døgnet. Den bør derfor ikke gå mange timer i træk uden foder. Om de skal have hø på folden afhænger af, hvor meget græs der er på folden og hvor lang tid de går ude pr. dag. Hvis de er tykke, så skal du i hvertfald ikke øge mængden af hø. Så må du istedet fordele de 8 kg, som de får nu, ud over flere måltider så noget af det kan gives på folden.
De går ude ca. 10 timer og der er græs på folden. Så de står og spiser det meste af dagen. Men tænkte bare nu hvor frosten kommer om der så skal suppleres eller spiser de det frosne græs.
Der vil på et tidspunkt ikke være så meget græs, da det jo næsten ikke vokser om vinteren, så når der ikke rigtig er så meget mere, så ville jeg give lidt hø på folden. Og et godt råd: Byg eller køb et høhus, med tag, da hestene for det meste tisser i det, når det ligger på jorden, og det er spild af hø og penge.
Når frosten sætter ind bør du give hø. Frossen græs er ikke super sundt for hesten at spise, hos nogle kan det ligefrem give kolik. Hvis du vil have styr på høet er det en god idé at få en form for høhæk på folden. Jeg har et gammelt dæk fra en entreprenørmaskine liggende på vinterfolden med en palle i bunden. Der smidder jeg hø, halm og frøgræshalm i. På den måde bliver høet ikke spredt for alle vinde og havner i naboernes have = jeg slipper for at skulle ud med riven og samtidig kan hestene heller ikke komme til at træde det ned i jorden eller tisse i det. Det fungerer rigtig godt.
Jeg har også haft heste på vintergræs på middelstore folde. Selvom græsset er kort, er der mere i det end man tror. Jeg kunne altså ikke lade dem få hø derude, da de ligesom også skulle have det til natten, så var de simpelthen blevet for fede. Det er vel og mærke store rideheste i fuld træning. De fik lidt hø inden udlukning og fik kun tilbudt halm på folden, som de gerne spiste ind imellem græsbidderne
Med mindre hesten får mikroskopiske mængder hø pr dag, f.eks. som en shetlænder der stort set intet får, så kan man da sagtens give hø på folden. Man skal jo ikke øge mængden af hø pr. dag, men istedet dele det i mindre portioner. Mine haflingere får normalt hver 3 kg hø og 2 kg wrap ialt pr. dag om vinter. De får 1 kg hø hver på folden sammen med halm. Så at man ikke kan give hø på folden, fordi de også skal have hø i boksen her i langt de fleste tilfælde noget sludder i mine øre.
Min går bare urent og ukoordineret og er lidt svær at få frem, men hun stejler ikke eller noget (endnu!) Jeg må jo bare trøste mig med at hun ikke virker som om hun har ondt, og så håbe at de næste 4 uger går hurtigt! Når de tre første uger er gået, prøver jeg at longere og se hvordan det så går og hvis hun stadigvæk er lige så halt og ukoordineret at se på ringer jeg til dyrlægen, så kan de lige så godt se hende og forhåbentlig få det overstået, hvis de da så ikke bare vil behandle mere på hende... Håber at få det afklaret inden jul, men nu må vi se  Mvh Alette
Ja, jeg har, som du ved, ingen erfaring med diagnosen, men for pokker hvor det synd for dig og Futte  Behøver jeg at fortælle dig, at Futte bliver lidt ekstra forkælet i øjeblikket?? Håber, at der hurtigt kommer en afklaring på det. Du ved, hvor jeg er, hvis du har brug for det!
Haft de symptomer som jeg beskriver her i min tråd ang min pony: Jeg ved simpelthen ikke hvad det kan være. Der er noget der ikke stemmer.
Hehe Gitte, Futte bliver altid forkælet lidt ekstra, det er en effekt hun har på folk, selvfølgelig især hendes "mor"  PN Dominik, har I prøvet at smertebehandle ponyen og se om det virker? Hvis det er sådan noget slinger agtigt noget, så vil smertestillende ikke hjælpe, så det kan måske give en idé om det. Mvh Alette
Du skal være opmærksom på at du skal have dispensation fra DRF hvis du skal starte på en hest der er udbetalt forsikring på. Du kender sikkert selv reglerne, men ville bare lige nævne det, selv om der sikkert er mange der ikke overholder det... Mvh Alette
Ved da godt, hvor meget hendes "mor" forkæler hende  Egentlig mærkeligt, at hun har masser af appetit til de røde æbler OG godter, som hun får af mig 
Futte har altid god appetit! Jeg har jo ofte sagt at den dag hun går fra foderet ringer jeg til DAKA og det er ikke sket endnu.... Tror ikke selv at hun synes at hun bliver forkælet, nok nærmere overset når der ikke lige er nogle der nusser hende eller fodrer hende  Mvh Alette
Jeg er ked af at høre, at det står så galt til med Futte. Det er ikke spor sjovt at gå og vente på, specielt når man ikke helt selv tror på at behanlingen virker. Det ved jeg desværre kun at for godt. Erfaringer har jeg ikke. Laida havde, eller rettere hun har det jo stadig - i lænden, men det kan jo ikke rigtigt sammenlignes, hvis det ligefrem trykker på nerverne hos Futte. Jeg krydser fingre for at det behandlingen hjælper, eller hvis ikke den hjælper, så på at det bliver overstået hurtigt. Birgitte
Ja, du ved jo i hvert fald hvor træls at det er at gå og vente i uvished! Jeg ville selvfølgelig ønske at de kunne lave hende til ridehest igen, men problemet er at hvis de får hende til at virke nu, så er det kun et spørgsmål om tid hvornår det kommer igen, og man ved aldrig hvornår hun så glemmer at folde landingsstellet ud  Mvh Alette
Er meget ked af at høre om Futte. Jeg var også på højelse med Gule hesten i går, da han er halt på begge forben. Ingen forbedring overhovedet trods ledbehandling. Nu har han fået endnu en behandling, og hvis der stadig ikke er forbedring i januar, så skriver dyrlægen papirer på ham. Gule døjer også meget med allergi i øjeblikket, så de bare hele 2 ting. Har også haft Gule i knap 5 år og han er 8 år ligesom Futte. Hvad sker der med vores kære heste... 
Ja, præstationsavl er en fantastisk ting! En anden af mine veninder har også lige fået aflivet sin 8 års i onsdags, som hun har haft i 5 år  Hvad er der i Gules ben, altså har I fundet noget på røntgen eller scanning eller noget? Ved at det er meget længe du har bøvlet med det... Mvh Alette
Hvor er det trist at læse  God bedring med hende! Vi krydser fingre og håber på mirakler   
Tak  Ja, nu må vi se om jeg skal ud og finde mig en ny lille hest... Mvh Alette
Han fik en overbelastning for 3 år siden, og det var ret hurtigt overstået. 1 ledbehandling og rengående 14 dage efter. Min gamle dyrlæge kom forbi med en ny vaccine den 23. oktober og jeg bad hende tjekke Gule hurtigt, da jeg fornemmede "noget" var galt. Han blev ikke glad for bøjeprøven   . Bestilte tid hos en helt ny dyrlæge et helt nyt sted, så Rikke fra Højelse tjekkede ham første gang her den 2. november. Gule er ren i røngten og konklusionen er overbelastning ved højre forben i hoven, som så har spredt sig til kodeledet og venstre forben. Havde ellers fundet løsdrift plads til ham, for at tilgodese hans allergi, men pga. hans ben OG hans måske snart talte dage, så skal han ingen steder. Vælger dog at beholde pladsen, hvis der nu skulle ske mirakler. Han har stået inde i dag, men ellers kommer han bare på fold med de andre og han skal heller ingen specialsko ha på. Havde da klart forventet, at vi ville have vores dejlige heste i maaaange år endnu, det bare så unfair.  Hvornår skal du afsted igen med Futte? Rikke spurgte om jeg ville derned mellem jul og nytår, men takkede nej. Vil ikke have ødelagt nytår og i starten af januar skal jeg fysisk og psykisk være tilstede på jobbet, da vi har årsafslutning. Så har fået en tid midt i januar.
Jeg skulle skridte en måned, så satser på at skridte 3 uger, longere hende og se hvordan det går og ringe ned og få en tid inden jul. Hellere få en afklaring hurtigst muligt, jeg kan slet ikke klare det der med at gå og ikke vide noget! (Sagde hende der har gået sådan de sidste 4 måneder   ) Nej, det er ikke fair! Man synes at man prøver at gøre det så godt som overhovedet muligt, og så sker sådan noget  Krydser for Gule! Mvh Alette
Åh altså Trine; var ikke klar over, at det stod så slemt til med Gule Hesten  Krydser fingre for jer til tjekket i Januar. Hvor er I altså bare uheldige begge to.....
Hej Alette Det gør mig ondt med din hest. Der er altså andre muligheder for behandling. Bl.a. Kranio sakral terapi og osteopati samt kiropaktik. Det sidste skal dog nok være i samarbejde med de to andre behandlingsmetoder. Jeg kender altså tilfælde hvor heste er blevet raske, på trods af en dyster diagnose fra dyrlægen. Både ved diagnose omkring kissing spine, gigt og facetledsarthrose. Men det kræver efterfølgende genoptræning med bl.a. arbejde fra jorden osv. Så hvis du føler du vil prøve at gøre noget for hende inden du måske skal træffe den alvorlige afgørelse, kan du jo prøve det. Under alle omstændigheder ønsker jeg dig al held og lykke med din hest. Mvh Heidi